text: Asylansøgere laver dansk mad
  20 april 2015 kl. 08.01
  Ja tak til fiskefrikadeller og gammeldags æblekage. Asylansøgere i Aabenraa og Sønderborg er på et tre ugers kursus i dansk madkultur på EUC Syd.
  Regeringen har afsat penge til at opkvalificere asylansøgeres personlige og faglige kvalifikationer. Det omfatter også kursus i dansk kulturforståelse.
  Mad er en stor del af den danske kultur, og EUC Syd vil gerne give asylansøgere et større indblik i den danske madkultur, da det også er en vej til større indblik i det danske samfund.
  Ud over at blive introduceret til den danske mad, får kursisterne også en indføring til storkøkkenet i forhold til rengøring og hygiejne.
  Og bare lige for en ordens skyld: De har prøvet at lave Rødgrød med fløde...
  